THAI เปิด 4 เส้นทางบินอินเดีย รองรับ “Air Travel Bubble” กระตุ้นท่องเที่ยว
THAI เปิดเส้นทางบินมุ่งสู่ 4 เมืองอินเดีย "นิวเดลี-มุมไบ-เจนไน-เบงกาลูรู" ช่วง 1-26 มี.ค.65 รองรับข้อตกลง “Air Travel Bubble” กระตุ้นท่องเที่ยว
THAI เปิด 4 เส้นทางบินมุ่งสู่อินเดีย ช่วง 1-26 มี.ค.65 รองรับข้อตกลง “Air Travel Bubble” กระตุ้นท่องเที่ยว
4 มี.ค. 2565

บริษัท การบินไทย จำกัด (มหาชน) หรือ THAI ระบุว่า บริษัททำการบินสู่อินเดียภายใต้ข้อตกลง Air Travel Bubble กระตุ้นเศรษฐกิจและการท่องเที่ยว ตามที่รัฐบาลมีมติเห็นชอบข้อตกลง Air Travel Bubble ระหว่างประเทศไทยและอินเดีย เริ่มวันที่ 1 มีนาคม 2565 เป็นต้นไปนั้น เพื่อเป็นการสนับสนุนนโยบายของรัฐบาลดังกล่าว ตลอดจนเป็นการส่งเสริมการเดินทางและการท่องเที่ยวเพื่อกระตุ้นเศรษฐกิจของประเทศ อีกทั้งเอเชียใต้ถือเป็นตลาดที่สำคัญ
โดย THAI ทำการบินสู่เมืองหลักของอินเดียตามข้อตกลง Air Travel Bubble ระหว่างวันที่ 1-26 มีนาคม 2565 ใน 4 เส้นทางดังนี้
เส้นทาง ไป-กลับ กรุงเทพฯ-นิวเดลี ทำการบินสัปดาห์ละ 5 เที่ยวบิน ออกจากกรุงเทพฯ ทุกวันจันทร์ อังคาร พุธ  พฤหัสบดี และศุกร์
เส้นทาง ไป-กลับ กรุงเทพฯ-มุมไบ ทำการบินสัปดาห์ละ 3 เที่ยวบิน ออกจากกรุงเทพฯ ทุกวันจันทร์ อังคาร และพุธ
เส้นทาง ไป-กลับ กรุงเทพฯ-เจนไน ทำการบินสัปดาห์ละ 3 เที่ยวบิน ออกจากกรุงเทพฯ ทุกวันจันทร์ พุธ และพฤหัสบดี
เส้นทาง ไป-กลับ กรุงเทพฯ-เบงกาลูรู การบินสัปดาห์ละ 2 เที่ยวบิน ออกจากกรุงเทพฯ ทุกวันพุธ และเสาร์